Legend of Aukelenuiaiku. 6i 



lehu o Aukelenuiaiku, a make iho la, lilo iho la ka ilio i lehu. A ike ke 'Hi wahine 

 ua make kana ilio, minamina iho la ia me ke aloha, a kulou iho la i lalo e uwe ana i 

 ke aloha. 



A make kana ilio, kena ae la ia i kona man kaikunane eha, ia Kanemoe, 

 Kaneapua, Leapua, Kahaumana, i aku o Namakaokahai: "Ka oukou make hoi paha, 

 e lalau iho oukou ia ia nei a lawe aku i mua e ai ai." A lohe o Aukelenuiaiku i keia 

 olelo, komo aku la ia i loko o ka hale. A ike mai la na kaikunane eha o Namakao- 

 kahai, moe a leho iho la lakou. O Kanemoe, kuapohaku ae la ia, a moe iho la ma 

 ka puka o ka hale; o Kaneapua, lilo ae la ia i pauku laau, a waiho iho la; o Leapua, 

 lilo ae la ia i puna; Kahaumana, lilo ae la i ala. O keia mau mea a pan loa, ua hila- 

 hila ia Aukelenuiaiku, nolaila, ua pee lakou a pan. 



A hala keia mau mea mahope ia Aukelenuiaiku, hiki aku la ia i kahi e ulu ana 

 o ka ipu me ke kulana, a me ka lau, lalau aku la ia i ka umeke a wehe ae la, noho 

 iho la ai, pela ka ia, ka wai. Ia Aukelenuiaiku e ai ana, olelo iho la na kaikunane o 

 Namakaokahai: "Kupanaha keia kanaka o ka mana! ke ai mai nei i ka kakou ai, 

 owai la kona mea i ike ai? No ka mea, ua waiho ia aku nei na mea ai, imua ona, 

 aohe ona ai." 



A pau keia mau mea i ka ike ia e Aukelenuiaiku, alaila, ku mai la na kaiku- 

 nane o Namakaokahai i luna, me ko lakou mau kino kanaka. Mahope o ko lakou 

 hoao ana ia Aukelenuiaiku, noonoo iho la o Aukelenuiaiku me ka maalea. Kaumaha 

 aku la ia ma ke ano o ke akua, e hoolilo ana ia Namakaokahai a me na kaikunane i 

 akua nona, penei: Kahea ae la o Aukelenuiaiku me ka leo nui : 



"E na aumakua o ka po, na aumakua o ke ao ; 

 Namakaokahai, Kanemoe, 

 Kaneapua, Leapua, 

 Kahaumana, Upoho, 

 Haapuainanea, Moela, 

 E ola ia'u e ka pii kuahiwi, 

 E ka ae kuahiwi, 

 E ola i ka oukou pulapula, 



E ola ia'u i kanaka o kai, 



Eia mai ka ai la, 

 Amama, ua noa." 



Ia Aukelenuiaiku e kaumaha ana i ko lakou mau inoa, he mea akaaka loa ia 

 na lakou, a he mea haohao no hoi i ko lakou lohe ana. Wahi a lakou: "Ua pau loa 

 ko kakou mau inoa i ka loaa ia ia, o kakou iho la no ka paha kona mau akua." No 



